אמונה אלון

אמונה אֵלון (נולדה ב-28 באפריל 1955) היא סופרת, עורכת, פובליציסטית ומרצה ישראלית. כלת פרס היצירה לסופרים ומשוררים (2015). כתבה ספרי ילדים ורומנים למבוגרים.

ביוגרפיה
נולדה בירושלים לרב פרופ' פינחס פלאי ולפעילה הפמיניסטית פנינה פלאי, את ילדותה העבירה בציר ירושלים-ניו יורק מתוקף עבודתו של אביה.

אלון כתבה תחילה בעיתונים "נקודה" ו"מעריב", ומשנת 1991 פרסמה טור פובליציסטי קבוע ב"ידיעות אחרונות", אך הפסיקה אותו בשנת 2005 כמחאה על יחס העיתון לתוכנית ההתנתקות ולמתנחלים. כתבה טור שבועי בעיתון "ישראל היום". שימשה יועצת למעמד האישה לבנימין נתניהו בכהונתו הראשונה כראש ממשלת ישראל. במסגרת זו הביאה ב-1997 להקמת הרשות לקידום מעמד האישה.

כתיבה ספרותית
בתחילת דרכה פרסמה אלון סיפורים קצרים בכתבי-עת ואנתולגיות ספרותיות, וכן ספרי ילדים. בשנת 1987 ייסדה עם בעלה את הוצאת הספרים ספריית בית אל ושימשה בה עורכת ראשית בשנותיה הראשונות.

בשנת 2004 יצא לאור הרומן הראשון של אלון, "שמחה גדולה בשמים", בהוצאת כתר ובתיווכו של עמוס עוז. הספר תורגם לאנגלית על ידי דוד חזוני והיה מועמד לפרס הספר היהודי הלאומי (National Jewish Book Award) בשנת 2007. הרומן השני שלה "ותכתבו: אהובתנו" זכה באות "ספר הזהב" של התאחדות הוצאות הספרים בישראל. בבסיס הרומן השלישי של אלון, "במופלא ממני", עומד הסיפור התלמודי על רבי יוחנן וריש לקיש. הספר היה מועמד ברשימה הארוכה של פרס ספיר בשנת 2012, וזכה בפרס עמינח לשנת 2014.

בשנת 2016 פרסמה אלון את הרומן "בית על מים רבים" (בעריכת יגאל שוורץ), המתרחש באמסטרדם. הספר תורגם לשפות רבות בהן אנגלית, הולנדית, איטלקית, צרפתית וגרמנית. ספר זה היה מועמד ברשימה הקצרה של פרס הספר היהודי הלאומי בארצות הברית בשנת 2020 וזכה בתרגמו האיטלקי בפרס ויצו איטליה לשנת 2022.

אלון הייתה מהזוכים בפרס היצירה לסופרים ומשוררים לשנת 2015. ב-2018 זכתה יחד עם המשורר יורם טהרלב
בפרס שר החינוך לתרבות יהודית ובשנת 2022 זכתה בפרס ירושלים (ערוץ 7) לתרבות מטעם ערוץ 7.

בשנת 2021 מונתה אלון לחברה יועצת באקדמיה ללשון העברית.

משפחתה
אמונה אלון נישאה לרב בנימין אלון, ששימש שר וחבר הכנסת מטעם מפלגת האיחוד הלאומי וראש ישיבת בית אורות. הם התגוררו שנים רבות בבית אל ולאחר מכן בירושלים ולהם שישה ילדים, בהם הסופר אורי אלון (יוצר הסדרה "שטיסל"). המשורר והעורך אלחנן ניר והמשורר והקולנוען עמיחי חסון הם שניים מחתניה. הרב אלון נפטר במאי 2017.

ספריה

ראו גם
 משפחת אלון
 משפחת שור

קישורים חיצוניים

 
 
 
 
 
 כל הטורים של אמונה אלון באתר ynet
 כל מאמריה של אמונה אלון באתר ערוץ 7
 ריאיון עם אמונה אלון, באתר "ארגמן - לאישה הדתית"
 מלב חרש ללב חדש מאמר של אמונה אלון על רבי אלעזר בן ערך
 איתן קלינסקי, ספרה השני של אמונה אלון - חגיגה לספרות העברית, באתר News1
 
 
 
 
 אילנה דיין מראיינת את אמונה אלון, תוכנית האירוח 'מי שמדבר', אתר mako
 
 אריק גלסנר, על "ותכתבו: אהובתנו", של אמונה אלון, הוצאת "ידיעות ספרים", פורסם במוסף לספרות של "מעריב" ביוני 2010
 
 צור ארליך, אמונה אלון וספרה: במופלא ממני, באתר nrg מעריב, 30 באוגוסט 2012

הערות שוליים 

בעלות טור ישראליות
בעלי טור ישראלים
אמונה
משפחת מרדכי הכהן
בוגרות אולפנת חורב
סופרות ילדים ונוער ישראליות
סופרי ילדים ונוער ישראלים
עורכות ספרותיות ישראליות
סגל ידיעות אחרונות
סופרות ישראליות
סופרים ישראלים
סופרות כותבות עברית
סופרים כותבי עברית
פובליציסטיות ישראליות
פובליציסטים ישראלים
פמיניסטיות דתיות
זוכי פרס עמינח
זוכות פרס היצירה לסופרים ומשוררים
זוכי פרס היצירה לסופרים ומשוררים
בנות זוג של שרי ממשלת ישראל
בני זוג של חברי הכנסת
רבניות (נשות רבנים)
זוכי פרס שר החינוך לתרבות יהודית
זוכות פרס שר החינוך לתרבות יהודית
שלוחות: אישים
בית אל: אישים
זוכי פרס ירושלים (ערוץ 7)
ישראליות שנולדו ב-1955
ישראלים שנולדו ב-1955